《漫兴》
明代·韦宪文

津亭晚色见霞红，马首香浮杜若风。竹浦网收鱼听笛，茆茨烟起鹤翔空。

水边露滴兼葭末，篱畔棋残橘柚中。多少旅怀题不得，野桥幽店树重重。

作者简介：韦宪文，字纯颢，一字洪初。顺德人。明世宗嘉靖三十一年（一五五二）举人。初授泰和教谕，历官马湖同知，调黑盐井提举，终靖江长史。晚归会城，辟石渠洞，与门人发明师说。大约其学出江门而参合余姚，以丰城为宗。著有《学测集》。清温汝能《粤东诗海》卷二八、清道光《广东通志》卷二八一有传。